Γκέοργκ Ζίμελ

Ο Γκέοργκ Ζίμελ (γερμ. Georg Simmel, 1 Μαρτίου 1858 – 28 Σεπτεμβρίου 1918) ήταν Γερμανός κοινωνιολόγος, φιλόσοφος και κριτικός.

Ο Ζίμελ ανήκει στους κλασικούς της κοινωνιολογικής θεωρίας, παρά το γεγονός ότι έχουν εγερθεί διάφορες αντιρρήσεις σε σχέση με τη συνολική αποτίμηση του έργου του, ειδικότερα αναφορικά με την απουσία μίας γενικότερης θεωρίας για την κοινωνία, τον θεματολογικό εκλεκτισμό του και την έλλειψη άρτιας μεθοδολογίας. Ωστόσο, ο Ζίμελ έχει χαρακτηριστεί δίκαια ως ο θεωρητικός της νεωτερικότητας par excellence, ενώ η κοινωνιολογική του τεχνοτροπία αποκλήθηκε «κοινωνιολογικός ιμπρεσιονισμός», αφού επιχείρησε να συζεύξει το κοινωνικό με το πολιτισμικό στοιχείο, εξετάζοντας με πληρέστερο και ριζοσπαστικότερο τρόπο το πνεύμα της σύγχρονης πραγματικότητας.

Βιογραφικά στοιχεία
Ο Ζίμελ γεννήθηκε την 1η Μαρτίου 1858 στο Bερολίνο. Ήταν ο νεότερος από επτά παιδιά. Ο πατέρας του ήταν ιδιοκτήτης εργοστασίου σοκολάτας και πέθανε το 1874, οπότε και ο Ζίμελ υιοθετήθηκε από τον Γιούλιους Φριντλέντερ. Ο τελευταίος του εξασφάλισε τα οικονομικά εχέγγυα για να σπουδάσει και να γίνει ακαδημαϊκός. Από το 1876 εως το 1881 σπουδάζει ιστορία, ψυχολογία των λαών, φιλοσοφία και ιστορία της τέχνης στο Πανεπιστήμιο του Βερολίνου. Το 1881 συντάσσει τη διδακτορική του διατριβή με τίτλο Darstellung und Beurteilungen von Kants verschiedenen Ansichten über das Wesen der Materie (δημοσιεύτηκε με τον τίτλο Das Wesen der Materie nach Kants physischer Monadologie).

Από το 1885 έως το 1900 εργάζεται ως υφηγητής στο Πανεπιστήμιο του Βερολίνου, ενώ μετά το 1900 παραμένει στο Πανεπιστήμιο ως άμισθος έκτακτος καθηγητής φιλοσοφίας. Το 1909 ιδρύει τη Γερμανική Φιλοσοφική Εταιρία (Deutsche Gesellschaft für Philosophie) με τη συνδρομή των Φέρντιναντ Τένις, Βέρνερ Σόμπαρτ και Μαξ Βέμπερ.

Το 1910 εκδίδει για πρώτη φορά το περιοδικό Logos και το 1911 αναγορεύεται σε επίτιμος διδάκτορας της σχολής Πολιτικών Επιστημών του Πανεπιστημίου του Φράιμπουργκ. Από το 1914 έως το 1918 εργάστηκε ως τακτικός καθηγητής του Πανεπιστημίου του Στρασβούργου.

Στις 26 Σεπτεμβρίου 1918 πεθαίνει στο Στρασβούργο από καρκίνο του ήπατος.

Εργογραφία
 Über sociale Differenzierung, Duncker & Humblot, Λειψία 1890
 Einleitung in die Moralwissenschaft, 2 τόμοι, Hertz, Βερολίνο 1892–1893
 Die Probleme der Geschichtphilosophie, Duncker & Humblot, Λειψία 1892, 2η έκδ. 1905
 Philosophie des Geldes, Duncker & Humblot, Λειψία 1900, 2η έκδ. 1907
 The philosophy of money, μετάφραση Bottomore Tom, εκδόσεις: ROUTLEDGE, Απρίλιος 2011, ISBN 9780415610117. (αγγλική έκδοση).
 Die Grosstädte und das Geistesleben, Petermann, Δρέσδη 1903
 Kant, Duncker & Humblot, Λειψία 1904, 6η έκδ. 1924
 Philosophie der Mode, Pan-Verlag, Βερολίνο 1905
 Kant und Goethe, Marquardt, Βερολίνο 1906
 Die Religion, Rütten & Loening, Φραγκφούρτη 1906, 2η έκδ. 1912
 Schopenhauer und Nietzsche, Duncker & Humblot, Λειψία 1907
 Schopenhauer and Nietzsche, University of Illinois Press, 1991, ISBN 0-252-06228-0
 Soziologie, Duncker & Humblot, Λειψία 1908
 Hauptprobleme der Philosophie, Göschen, 1910
 Philosophische Kultur, Kröner, Λειψία 1911, 2η έκδ. 1919
 Goethe, Klinkhardt, Λειψία 1913
 Rembrandt, Wolff, Λειψία 1916
 Grundfragen der Soziologie, Göschen, Βερολίνο 1917
 Lebensanschauung, Duncker & Humblot, Μόναχο 1918
 Zur Philosophie der Kunst, Kiepenheur, Potsdam 1922
 Fragmente und Aufsäze aus dem Nachlass, ed. G. Kantorowicz, Drei Masken Verlag, Μόναχο 1923
 Brücke und Tür, ed M Landmann & M Susman, Koehler, Στουτγάρδη 1957

Ελληνικές μεταφράσεις
 Πόλη και ψυχή, μετάφραση Γεράσιμος Λυκιαρδόπουλος, εκδόσεις: Έρασμος, Αθήνα 2009, ISBN 9789606870033.
 Περιπλάνηση στη νεωτερικότητα: Κοινωνιολογικά, φιλοσοφικά και αισθητικά κείμενα, μετάφραση Γιώργος Σαγκριώτης, Όλγα Σταθάτου, εκδόσεις: Αλεξάνδρεια, Αθήνα 2004, ISBN 978-960-221-256-1.
 Μητροπολιτική αίσθηση: Οι μεγαλουπόλεις και η διαμόρφωση της συνείδησης. Η κοινωνιολογία των αισθήσεων, μετάφρ. Ιωάννα Μεϊτάνη, εισαγωγή Philippe Simay, εκδόσεις:  Άγρα, Αθήνα 2017, ISBN 978-960-505-265-2.
 Η μόδα, μετάφραση Βασιλείου Γ. Κωνσταντίνος, εκδόσεις: Πλέθρον, Αθήνα 2018, ISBN 9789603483083.

Παραπομπές 

Γερμανοί κοινωνιολόγοι
Γερμανοί φιλόσοφοι
Γερμανοί κριτικοί